cyanic-selkie/wikianc huggingface dataset:
רנאטו צ'ליני
קריירה
ב-1954 התמנה צ'ליני למנהל מוזיקלי ומנצח של עמותת האופרה של ניו אורלינס. את כהונתו שם פתח בלה בוהם בבימויו של ארמנדו אנייני. בתקופת שהותו שם ייסד את תיאטרון האופרה הנסיוני של אמריקה (1954-1960) בשיתוף עם האופרה של ניו אורלינס. תכלית המוסד הייתה "לתת לזמרים צעירים הזדמנות להישמע באופרה." בין הזמרים הצעירים האלה היו הארי תייארד, מיניון דאן, נורמן טרייגל, ג'ון רירדון ואחרים.
מועצה אזורית שוקת
היסטוריה
חברי המועצה מונו על ידי משרד הפנים, ובראשה הועמד כממלא סלימאן אלבדור (העבודה) ולאחר מכן יעקב כץ (הליכוד).
קורט זתה
חייו
הוא פרסם את האתנולוגיה "Aegyptische Lesestuecke" שעדיין משמשת לומדים המתחילים בלימוד השפה המצרית. בנוסף פרסם אפיגרפיה מקיפה של חקר כתובות מצרי שנקרא "Urkunden der Aegyptologie."
המשחק של אנדר (סרט)
הפקת הסרט
בראיון שנערך ב-1998, סיפר קארד על תהליך פיתוח הספר לתסריט: "ההחלטה הראשונה שעשיתי הייתה לוותר על עלילת המשנה של פיטר וולנטין באינטרנט, כי היא רק שני אנשים מקלידים למחשב. ההחלטה השנייה הייתה לתת את ההפתעה של סוף הספר כבר בתחילת הסרט. בתסריט שלי אנחנו יודעים שמאזר רקהם באמת קיים, ואנחנו יודעים מה עומד על המאזניים בזמן שאנדר משחק את משחקיו. אבל אנדר לא יודע, כך שלדעתי המתח אפילו גובר כי הקהל יודע שאנחנו מתעסקים בהצלת העולם ושהכל תלוי בכך שהילד הזה לא יבין את זה. אכפת לנו יותר אם הוא ינצח - ואנחנו מודאגים מכך שייתכן שהוא לא ירצה לנצח. בזמן שאנחנו רואים את המבוגרים נאבקים על השליטה באנדר, אנחנו מרחמים עליו בגלל מה שקורה לו, אבל אנחנו רוצים שהמבוגרים יצליחו. אני חושב שזה הופך את הסרט ליותר מורכב ומרתק מאשר האופציה של לנסות לשמור את כל הסודות של העלילה עד הסוף."
קארד הודיע בפברואר 2009, שהוא סיים לעבוד על תסריט עבור חברת ההפקות Odd Lot Entertainment, ושהתחילו לאסוף צוות הפקה לסרט. בספטמבר 2010, פורסמה הידיעה שגאווין הוד מצטרף להפקה כבמאי וכתסריטאי.
יד לאיש הספורט היהודי
"יד לאיש הספורט היהודי" מהווה הרחבה של המוזיאון האמריקאי The Jewish Sports Hall of Fame, שנוסד בארצות הברית בשנת 1979, שהנציח ספורטאים יהודים אמריקאיים. אלא שבניגוד אליו, מספר המוזיאון בישראל את סיפורם של ספורטאים יהודים מכל רחבי העולם.
רומן מניל
חייו
מניל נולד וגדל בעיירה לה פלסי-בושאר שבאיל-דה-פראנס. הוא החל לעסוק בספורט כבר בגיל 7, אך בקפיצה במוט החל להתאמן רק בגיל 15.
בשנים 2002 ו-2003 שוב זכה מניל באליפות צרפת, באחרונה אף קבע שיא של 5.95 מ', שהיה התוצאה הטובה ביותר שהשיג קופץ במוט כלשהו באותה שנה, והיא עדיין מהווה את שיאו האישי. עם זאת, באליפות העולם באתלטיקה שנערכה בפריז לא הצליח להעפיל לשלב הגמר, ובאליפות העולם באולמות סגורים שנערכה בבירמינגהאם סיים רק במקום השביעי. להישג דומה הגיע גם באליפות העולם באולמות סגורים שנערכה בבודפשט ב-2004. גם באולימפיאדת אתונה שנערכה באותה שנה לא הצליח מניל לשחזר את הישגיו. הוא סיים במקום ה-17, ולא העפיל לשלב הגמר.
המעניש (סדרת טלוויזיה)
בישראל, הסדרה זמינה לצפייה בדיסני פלוס.
פיל באב
קריירת מועדונים
כבר בעונתו הראשונה בקובנטרי באב פילס את דרכו להרכב הבכיר של המועדון, שנמנה בין האבות המייסדים של ליגת הפרמייר ליג המודרנית. על אף כל התחזיות שחזו לגבי היכולת של קובנטרי לשרוד בליגה, היא הצליחה להימנע מירידה בסיומה של עונת 1992–1993, לאחר שסיימה במקום ה-15 בטבלה, וכל זאת לאחר שאת מרבית העונה העבירה קובנטרי בחמשת המקומות הראשונים של הליגה. בעונת 1993–1994, באב המשיך לשמור על כושר טוב, וסייע לקובנטרי לסיים במקום ה-11. בעונה שלאחר מכן, הספיק לשחק רק 3 משחקים עבור קבוצתו לפני שנרכש על ידי ליברפול תמורת 3.6 מיליון פאונד, ב-1 בספטמבר 1994. לאחר עסקה זו, באב נחשב לשחקן ההגנה היקר ביותר בכדורגל האנגלי.
נבחרת אירלנד
אחרי שבחר לייצג את אירלנד במקום מולדתו, אנגליה, באב שיחק 35 פעמים עבור הנבחרת האירית, כולל 4 משחקים מלאים במסגרת מונדיאל 1994, לאחר שאירלנד העפילה לשמינית גמר הטורניר. משחקו האחרון עבור נבחרתו, היה ב-7 בספטמבר 2002, משחק מוקדמות יורו 2004 נגד רוסיה במוסקבה. במהלך משחקו האחרון, הוא נכנס כמחליף בדקה ה-85 של המשחק, ובנגיעתו הראשונה בכדור הסיטו לשערו הוא שבו עמד שיי גיבן, וגרם לשער עצמי. בסיום המשחק, אירלנד הפסידה 2–4.
Life (אלבום של ריקי מרטין)
Life הוא אלבום האולפן השמיני של הזמר הפוארטו ריקני ריקי מרטין. האלבום יצא לאור לראשונה באירופה ב-10 באוקטובר 2005 דרך חברת התקליטים קולומביה רקורדס. יום לאחר מכן יצא האלבום בארצות הברית, וכשבוע לאחר מכן ביפן.
אילנית בן-יעקב
ביוגרפיה
במקביל, השתתפה בן-יעקב בסרטים "קרוב לבית", "מדוזות", "הכל מתחיל בים, האמת העירומה ואחרים. בשנת 2012 כיכבה בתפקיד הראשי בסרט "אליס", עליו זכתה בפרס המשחק בפסטיבל הקולנוע ירושלים.
חיים אישיים
בנוסף לעיסוקה כשחקנית, משתייכת בן-יעקב למערכת המגזין "כביש ארבעים", המקומון של מצפה רמון והסביבה, ואף פרסמה מספר שירים בעיתון.
IfNotNow
היסטוריה
תנועת IfNotNow נוסדה ביולי 2014 כתנועת מחאה נגד תמיכת מוסדות יהדות ארצות הברית בפעולותיה של ישראל במהלך מבצע צוק איתן ברצועת עזה. חלק מחברי התנועה היו פעילים לפני כן בארגון ג'יי סטריט. שם התנועה נגזר מדבריו של הלל הזקן: "אם אין אני לי, מי לי? וכשאני לעצמי, מה אני? ואם לא עכשיו, אימתי?"
לאחר מכן ארגנה התנועה מספר רב של הפגנות. לאחר שדונלד טראמפ הפך לנשיא ארצות הברית, מחתה התנועה נגד מדיניותו וכן נגד בנימין נתניהו.
צי האינדיאס
לצי האינדיאס הייתה מקבילה משלימה באוקיינוס השקט שהסדירה את הסחר בין מלכות המשנה של ספרד החדשה לבין הפיליפינים, שכונתה הגליאון של מנילה (el galeón de Manila). במסגרת מנגנון זה הפליגו ספינות בודדות פעם או פעמיים בשנה בין נמל מנילה בפיליפינים ואקפולקו בספרד החדשה וסחרו במוצרים סיניים תמורת כסף מקסיקני. המוצרים הועברו על פני היבשה לנמל וראקרוס, שם הצטרפו לשלל הסחורות שחצו את האוקיינוס האטלנטי על גבי ציי האינדיאס.
נוסף על צורכי האבטחה שימשה השיטה גם להבטיח את המונופול על המסחר ולהגביר את העושר המופק מהקולוניות שבאמריקה. על פי חוק לא הורשו המושבות לסחור במוצריהן אלא עם נמל אחד בספרד (כאמור, תחילה סביליה ומאוחר יותר קדיס). כך, לא רק שאומות אחרות הודרו מהסחר, גם בספרד עצמה הייתה מידה גדולה של פיקוח על הסחורות היוצאות והנכנסות. משך כשתי מאות נשמר המונופול בקפדנות, יחסית. ההכנסות היוו את המנוע העיקרי של הכלכלה הספרדית, ומימנו מלחמות רבות עם האימפריה העות'מאנית ועם רוב מדינות אירופה.
רוני ותום
החקירה הראשונה
בספר הראשון (המסופר בספר:"רוני ותום: החקירה הראשונה") מסופר כי לאחר שרוני ותום מתחברים, בזמן שהם משחקים כדורגל בהפסקה בבית ספרם הם שומעים פיצוץ, שלאחריו מסתבר שמכוניתה של נלי מזכירת בית ספר התפוצצה ואופניים נגנבו. רוני ותום מצליחים למצוא את האופניים, אך מנסים לאחר מכן לפתור את תעלומת הרכב, הגרפיטי והכסף שנגנב מקופת חדר המנהלת. המשטרה לא מאמינה להם לאורך כל ניסיונותיהם לעזור, ואף מאשימה אותם במעשה, אך לאחר שהם תופסים את הפושע אלכס ספקטור, המשטרה מאמינה להם ומוקירה אותם, ואז לאחר מכן רוני ותום פותחים משרד חקירות.
רג'י ת'יאוס
קריירת אימון
לקראת עונת מונה ת'יאוס למאמנה של סקרמנטו קינגס, אשר במדיה שיחק בעברו. את אותה עונה סיימה סקרמנטו במקום ה-11 באזור המערבי עם מאזן שלילי 38–44, ולאחר שפתחה את העונה העוקבת עם 6 ניצחונות ו-18 הפסדים פוטר ת'יאוס מתפקידו, והוחלף על ידי עוזרו קני נאט.
הוועד היהודי האנטי-פשיסטי
תולדות הארגון
לאחר מות סטלין בשנת 1953 שוחררו כל חברי הוועד שהיו אסורים בבתי הכלא. שמם של חברי הוועד שנשפטו בשנים 1949–1952 טוהר בשנת 1956.
דיסקוגרפיה של קים פטרס
בשנת 2018, הוציאה את המיני-אלבום השלישי שלה, Turn Off the Light, Vol. 1. בהמשך, הוציאה את אלבום הבכורה שלה, Clarity.
צ'ארלסטאון (נוויס)
היסטוריה
שרפה שאירעה בשנת 1873 כילתה את מרבית בתי העיר.
חינוך
בעיר חמישה גני ילדים, ושבעה בתי ספר יסודיים הממומנים על ידי הממשלה. בנוסף פועלים בעיר שלושה בתי ספר פרטיים. בעיר שלושה בתי ספר תיכוניים.
La Tortura
רקע וכתיבה
השיר מספר את סיפורה של אישה אשר היא "מעונה" רגשית (כשם השיר "העינוי"), כיוון שחברה של האישה מרומה ובסופו של דבר עוזב אותה עבור אחרת, אך מנסה לבקש את סליחתה ומחילתה של האישה. הוא מתנצל בצורה מופרזת, אבל בסופו של דבר הוא חושב כי בגידה היא דבר טבעי עבור גברים ועל האישה לא לסלוח לו. עם זאת, בסוף השיר, אופייה של שאקירה משפילה אותו והיא אומרת כי היא לא הולכת לשפוך דמעה אחת עליו.
וידאו קליפ
הווידאו קליפ לשיר צולם ובוים על ידי מייקל האוסמן שאמר יש עלילה פשוטה מאוד: מדירתה החדשה של החברה, סאנס מרגל ועוקב אחרי כל צעד על שאקירה אם זה כשהיא הולכת ברחוב עם שקית בצל בדרכה לדירה שלה, ואם בסצנה שהיא נמצאת בצד השני של הדירה מדירתה של חברה סנס עצמו. כאשר שאקירה נכנסת לדירתה, היא מחליפה בגדים. מאותו רגע, נזכר סאנס בעניינים שהשניים עשו בעבר כזוג, בעוד שאקירה מגלה את ריקודי האני-אגו שלה על גג הבניין, בעוד שהיא מכוסה בצבע שחור. הכוריאוגרפיה של הקליפ המוזיקלי נעשתה על ידי ג'יימי קינג ושאקירה עצמה.
אני רוצה לחיות (קו חם)
היסטוריה
לפי הדיווחים, במהלך החודש הראשון להפעלת הקו החם התקבלו במוקד הטלפוני למעלה משלושת אלפים שיחות טלפון מאנשי צבא רוסים.
אבישי חורי
יצירתו
חורי החל לכתוב בגיל צעיר, וטקסטים פרי עטו פורסמו לאורך השנים בעיתונות ובכתבי העת המרכזיים לשירה.
דוקטור ז'יוואגו
רקע
דוקטור ז'יוואגו התפרסם ברוסיה רק בשנת 1988, קרוב לשלושים שנים לאחר מות מחברו, בביטאון שדחה אותו לפנים, "נוביי מיר". מספר מהדורות סאמיזדאט של הספר נפוצו עוד לפני כן בברית המועצות.
המושל הכללי של סנט וינסנט והגרנדינים
האחריות הכללית של המושל:
The Lamb Lies Down on Broadway
The Lamb Lies Down on Broadway (לפעמים נקרא בפשטות The Lamb; בתרגום חופשי: הטלה נשכב בברודוויי) הוא אלבום קונספט כפול שהוקלט ויצא ב-1974 על ידי להקת הרוק המתקדם ג'נסיס. The Lamb Lies Down on Broadway היה אלבומה השביעי של הלהקה (שישי מבין אלבומי האולפן) והאלבום האחרון בהשתתפותו של פיטר גבריאל. זהו גם האלבום האחרון של הרכבה ה"קלאסי" של הלהקה, שכלל את גבריאל, טוני בנקס, מייק רת'רפורד, פיל קולינס וסטיב האקט.
סקירה כללית
רוב המוזיקה באלבום נכתבה על ידי חברי הלהקה טוני באנקס, פיל קולינס, סטיב האקט ומייק ראת'רפורד, ללא השתתפותו של גבריאל. גבריאל התעקש לכתוב את הסיפור והמילים בעצמו, מה שגרם לקרע בלהקה. במיוחד כאשר ראת'רפורד הציע במקור פרויקט אחר ללהקה - אלבום המבוסס על הספר "הנסיך הקטן" של אנטואן דה סנט-אכזופרי. גבריאל נעדר מפגישות הכתיבה ומהחזרות בשל בעיות אישיות - לאשתו היו בעיות עם הריונה הראשון - מה שהוסיף למתח בין חברי הלהקה. עם זאת, באנקס וראת'רפורד היו אלו שכתבו את המילים לשיר "The Light Dies Down on Broadway", מאחר שגבריאל לא יכל למצוא קישור בין "Ravine" ו-"Riding the Scree".
האלבום הגיע למקום העשירי בבריטניה. בארצות הברית הוא הגיע רק למקום ה-41, אבל לבסוף הפך לאלבום זהב. הלהקה יצאה לסיבוב הופעות לאחר יציאת האלבום, וביצעה את האלבום במלואו 102 פעמים. סיבוב ההופעות תוכנן להתחיל ב-29 באוקטובר 1974, אך בשל פציעה בידו של סטיב האקט, הסיבוב נדחה ל-12 בנובמבר 1974 - מספר ימים לפני יציאת האלבום לאור. פתיחת סיבוב ההופעות התרחש בתיאטרון האודיטוריום בשיקגו ב-20 בנובמבר. ההופעה האחרונה הייתה ב-27 במאי 1975 בבסאנסון שבצרפת.
סיון כהן
ביוגרפיה
ביולי 2013 עלתה לאוויר התוכנית החברתית-כלכלית-צרכנית "הכל כלול" בערוץ 10, אותה יצרה והגישה יחד עם נגה ניר נאמן. בשנת 2015 החלה להגיש את התוכנית לבד. במהלך התוכנית יזמה את קמפיין המאבק בתאגידי המים וביוב בישראל, חשפה את ההתנהלות הבעייתית בחברת הוט שהביאה לקנס חסר תקדים של משרד התקשורת שהושת על החברה, הובילה את הקמפיין לשינוי שיטת חישוב הארנונה ועוד.
חיים אישיים
כהן נשואה לאיש העסקים יוני סבן, אחיינו של חיים סבן והשניים הורים לבת ובן. הם מתגוררים בתל אביב.
ישיבת ברכת התורה
ישיבת ברכת התורה היא ישיבה גבוהה הממוקמת בעיר העתיקה של ירושלים, המיועדת לתושבי חו"ל דוברי אנגלית.
היסטוריה
בלימוד הגמרא נוקטת הישיבה בשיטה ייחודית המבוססת על הספר "דרכי הגמרא" מאת הרב יצחק קנפנטון ועל הספרים "דרך תבונות" ו"ספר ההיגיון" מאת רבי משה חיים לוצאטו. הרב גרין פיתח שיטה זו לבקשתו של הרב מרדכי גולדשטיין. כל תוכניות הלימוד כוללות בחינות חובה.
ג'סיקה צ'סטיין
קריירה
בשנת 2019 גילמה את קיסרית גזע השי'אר החיצוני, לילאנדרה גראמני בסרט "אקס-מן: הפניקס האפלה".
תומאס ג'ונתן ג'קסון
ילדות
בשנת 1842 התקבל ג'קסון לאקדמיה הצבאית הלאומית של ארצות הברית בווסט פוינט, ניו יורק. הוא התקשה לעבור את מבחני הכניסה עקב השכלתו החלקית. כתלמיד הוא נאלץ לעבוד קשה יותר מרוב הצוערים כדי להבין את תוכן השיעורים. אף על פי כן, בנחישותו העיקשת אשר אפיינה את חייו הפך ג'קסון לאחד הצוערים הפעילים באקדמיה. ג'קסון סיים את לימודיו בשנת 1846 כתלמיד השבעה עשר מכיתה של 59 איש.
המכון הצבאי של וירג’יניה
ג'קסון לא היה ידוע בקרב הלבנים בלקסינגטון, אולם עבדיה רחשו לו כבוד רב, והוא סייע בהקמת מסגרת חינוכית לשחורים, עבדים או משוחררים, בימי ראשון בכנסייה מקומית. בזמן הקריירה שלו ב־VMI, בשנת 1853, נשא ג'קסון לאישה את אלינור "אלי" ג'נקין שהייתה ביתו של נשיא אוניברסיטת וושינגטון. לזוג נולד בן, אולם אלינור נפטרה בזמן הלידה והוולד נפטר תוך זמן קצר. לאחר טיול באירופה בשנת 1857, ג'קסון נישא מחדש, הפעם למרי אנה מוריסון מצפון קרוליינה. לזוג נולדה בת בשם מרי גרהם ב־30 באפריל 1858, אך התינוקת נפטרה לאחר פחות מחודש. בת נוספת נולדה לזוג בשנת 1862, זמן קצר לפני מות אביה. בני המשפחה קראו לה ג'וליה לורה, על שם אמו ואחותו של ג'קסון.
מלחמת האזרחים האמריקנית
ג'קסון מונה למפקד גיס תחת רוברט א. לי, ובקרב בול ראן השני סייע ג'קסון להנחיל תבוסה נוספת לאיחוד. כאשר לי החליט לפלוש לצפון, ג'קסון כבש את הרפרס פרי ומיהר להצטרף לצבא בשרפסבורג, מרילנד. שם נערך קרב אנטיאטם בו נאבק צבא הפדרציה בכוחו של מקללן. כוחות הפדרציה שמרו על עמדתם, אולם הקרב היה עקוב מדם עבור שני הצדדים; לי נסוג עם צבא צפון וירג'יניה, אל מעבר לנהר הפוטומק, וסיים את הפלישה.
מורשתו
ג'קסון נחשב לאחת הדמויות החשובות במלחמת האזרחים. אופיו היה דתי עמוק והוא היה דיאקון בכנסייה הפרסביטרית. ג'קסון סלד מלהילחם בימי ראשון, אולם לא נמנע מכך. הוא אהב את אשתו עמוקות ונהג לכתוב לה מכתבים רבים. בפיקודו היה ג'קסון חשאי לגבי תוכניותיו וקפדן בכל הקשור למשמעת הצבאית. הוא לבש לרוב בגדים ישנים ובלויים, במקום מדים מהודרים. הוא נודע בשל מנהגו ללעוס לימונים באופן קבוע בזמן צעידות, מנהג בו החל בתקופת שירותו במקסיקו. במשך כל חייו האמין כי אחת מידיו הייתה ארוכה מהשנייה, ונהג להרים את ידו "הארוכה" כדי להשוות את מחזור הדם שלו. הוא תואר כ"אלוף השינה" ולעיתים אף נרדם כשהאוכל עדיין בפיו.
בית הינשוף
הצגה של דמויות להטב"ק
טרס סיפרה למגזין ואניטי פייר במרץ 2021 שהיא הייתה פתוחה לגבי המחשבה שלוז תהיה דו מינית ולכלול דמויות להט"ב עוד במהלך פיתוח התוכנית. מאוחר יותר נאמר לה שהיא לא יכולה "לקיים שום סוג של עלילה הומוסקסואלית בין הדמויות הראשיות". טרס אמרה בתגובה, "נתתי לעצמי להתעצבן, להתפוצץ לחלוטין ולצאת בסערה מהחדר. החיים קצרים ואין לי זמן לפחדנות, הייתי מוכנה לעבור לשטחי מרעה ירוקים יותר אם צריך". שבוע או שבועיים לאחר מכן, היא קיבלה אישור והיא מתארת את האולפן כתומך מאז.
סימנור
סימנור הוא מתקן איתות לרכבות, הדומה בחזותו לרמזור אך שונה ממנו מהותית באופן פעולתו. מקור המילה הוא הלחם של המילים סימן ואור.
ריי טורו
ביוגרפיה
טורו נולד בקרני שבניו ג'רזי. החל ללמוד לנגן בגיטרה בשנתו השנייה בתיכון. הוא סיפר שהוריו לא הרשו לו לצאת לשחק בחוץ מפני שסברו שהפארקים המקומיים מסוכנים עבורו - דבר שהביא אותו לבלות את רוב זמנו בנגינה בבית. שנים אחדות לאחר שסיים את לימודיו פגש טורו את ג'רארד ויי ואת אחיו מייקי ויי בעזרת חבר משותף של ג'רארד מבית הספר לאמנות. ב-11 בספטמבר 2001, בעקבות הפיגוע בבנייני התאומים, הקימו החברים את "מיי כימיקל רומנס".
לירון וייסמן
ביוגרפיה
ביולי 2015 שבה לשחק בעונה השנייה של "חברות" בערוץ 10.
בשנת 2017 החלה לשחק בתור אמו של עידו, שמגלם אותו יואב רוטמן, בסדרת הנוער "ראש גדול".
דנקל – הקו הירוק
שנים 2009–2019
במאי 2009 הסכימה עיריית תל אביב להשתתף במימון הקמת תחנת קרליבך, כך שתוכל לשמש את שני הקווים האדום והירוק ביחד בתת-הקרקע.
באפריל 2019 הודיע נת"ע שהעבודות על הקו באזור חולון יחלו במאי 2019. לבסוף הן החלו רק בנובמבר 2019.
שנת 2020
ב-15 בספטמבר 2020 נסגר שלב הגשת ההצעות במכרז להקמת הקו הסגול והקו הירוק. היקף המכרז הוא כ-15 מיליארד שקל. חמש קבוצות הגישו הצעות להתמודדות במכרז:
הבירה התלמית
הבירה התלמית (לעיתים הבריס או החקרא התלמית) היא מצודה שעמדה בירושלים בזמן שלטון מצרים התלמית על ארץ ישראל. המצודה נזכרת במספר מקורות קדומים אולם לא נמצאה לה כל עדות ארכאולוגית ומידע רב אודותיה עדיין נסתר.
מוחקיק כאבולי
האייתוללה העליון קורבּאן-עלי מוחקיק כאבּולי (בפרסית: حضرت آية الله العظمى قربانعلی محقق كابلى; 1 ביוני 1928 - 11 ביוני 2019) היה המרג'ע תקליד של המוסלמים השיעים מזרם האית'נא עשריה שבאפגניסטן.
קישורים חיצוניים
האתר של מוחקק כאבולי (בפרסית)
רילמי 7
חומרה
המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 2.0 ג'יגה הרץ, וה-2 הנותרות פועלות בתדר עבודה של 2.05 ג'יגה הרץ. במכשיר ישנה מערכת על שבב מדגם Helio G95 SoC מתוצרת מדיאטק. למכשיר אחסון פנימי בנפח 128 ג'יגה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה, שאינה ניתנת להסרה, במתח טעינה מהירה בת 30 וואט.
אס"א תל אביב (כדורמים)
בעונות 2010/11-2011/12 השתתפה בליגה האירופית בכדורמים. שחקניה הבולטים מהווים דרך קבע חלק חשוב של נבחרת ישראל בכדורמים.
יחסי פרו–קובה
היסטוריה
ב-2022 שתי המדינות ציינו 50 שנות יחסים דיפלומטיים.
אורל (קזחסטן)
היסטוריה
בזמן מלחמת האזרחים ברוסיה הייתה העיר במרכז קרבות קשים. בזמן מלחמת העולם השנייה לעיר עברו מספר מפעלים, הוקמו בתי חולים שנועדו לשרת את הפצועים אשר הגיעו מן החזית.
נורדאל גריג
יוהאן נורדאל ברון גריג, הידוע בשם נורדאל גריג (בנורווגית: Nordahl Grieg) (1 בנובמבר 1902 – 2 בדצמבר 1943) היה משורר, סופר, מחזאי, עיתונאי ופעיל פוליטי נורווגי, קרוב-רחוק של המלחין אדוורד גריג. נורדאל גריג היה משורר פופולרי ודמות ציבורית שנויה במחלוקת, אשר כיהן כיו"ר של ארגון פוליטי בשם ידידי ברית-המועצות (1935-1940).  במלחמת העולם השנייה שימש ככתב צבאי ונהרג במשימת הפצצה של ברלין. עם מותו הפך לגיבור לאומי בנורווגיה.
מלחמת העולם השנייה
פרוץ מלחמת העולם השנייה, ובייחוד הכיבוש הגרמני של נורווגיה, גרמו למפנה בעמדותיו של גריג כנגד מדיניותו של סטלין. ב-1939 חתמה ברה"ב על הסכם ריבנטרופ–מולוטוב ועד לפלישה הנאצית לברית המועצות ב-1941 הונחו הקומוניסטים ברחבי העולם להתייחס אל המלחמה באירופה כאל מלחמה "אימפריאליסטית" ולא לקחת בה חלק. גריג היה פטריוט נורווגי נלהב ואנטי-נאצי וב-1940 הקדיש את עצמו למאבק נגד הכיבוש הגרמני. בחורף 1939-40 שירת גריג בצבא הנורווגי של פינמארק כמפקח נייטרלי בזמן מלחמת רוסיה-פינלנד. ב-1940, לאחר שהשתתף במערכה הנורווגית נגד הגרמנים, נמלט גריג לבריטניה באותה ספינה שעליה היו גם בני משפחת המלוכה הנורווגית ויתרות הזהב של נורווגיה.
אברגווינגרגין
אברגווינגרגין (בוולשית: Abergwyngregyn) המוכרת לרוב בקיצור אבר, היא כפר וקהילה הממוקמת בקצהו הצפוני של מצר מנאי, לחופי הים האירי, במחוז גוויניד' שבצפון-מערב ויילס, הממלכה המאוחדת.
בסביבת העיירה שרידים המעידים על התיישבות מלפני הגעת הרומאים לאי הבריטי ב-43. בתקופת השלטון הרומאי, אזור זה שלט על הדרך המרכזית שחיברה את מרכזי השלטון הרומאים בצ'סטר (כיום סמוך לגבול הוולשי במערב אנגליה) ובסגונטיום (כיום קרנרבון בצפון-מזרח ויילס). סביב 1090 הוקם במקום מבצר גבעה נורמני בידי רוזן צ'סטר, מה שמוכר כיום כטירת אברגווינגרגין (או טירת פן אי מוד Pen y Mwd) הוא לא יותר מגבעה בקוטר כ-40 מטר ובגובה 6 מטר במרכז העיירה במקום שבו ניצבה טירה מעץ.
ביר אתיופי
לפני 1976 הביר האתיופי כונה מחוץ לאתיופיה "דולר אתיופי". משנת 1976 ואילך השם הרשמי של המטבע מחוץ לאתיופיה הוא ביר אתיופי.
חוקי וודוורד
יישום
קבוצה אחת של חוקי וודוורד-פייזר עבור דיאנים מופיעה בטבלה מטה. דיאנים יכולים להיות הומואנולארים עם שני קשרים כפולים בטבעת אחת, או הטרואנולארים עם שני קשרים כפולים בשתי טבעות נפרדות. בעזרת חוקים אלה ניתן לחשב את הבליעה המקסימלית של דיאנים.
מלכי-צדק
בראשית
בבראשית מסופר שמלכי-צדק קיבל את פניו של אברהם בלחם ויין ובירך אותו לאחר שניצח במלחמה את ארבעת מלכי המזרח והציל מהם את שבויי סדום והסביבה ואת לוט בן אחיו.
פילון מאלכסנדריה וספר חנוך ב'
ספר חנוך הסלאבי מזכיר גם הוא את דמותו של מלכי-צדק. שם מסופר כי זמן קצר לפני המבול נולד מלכי-צדק באופן נסי לאשת ניר הכהן, אחי נח. הוא נולד כשהוא מפותח מבחינה גופנית, לבוש ומסומן בחותם הכהונה, ומיד כשיצא מרחם אמו בירך את האל. ארבעים יום לאחר מכן, הוא נלקח על ידי המלאך מיכאל לגן עדן, וכך ניצל מאימת המבול.
אצבעוני (סרט)
תקציר העלילה
ג'ונתן ואנה הם חשוכי ילדים ואנה מבקשת שיהיה להם בן אפילו אם גודלו כאגודל. בלילה נוקש על דלתם נער שגודלו כאגודל הוא מכנה אותם אבא ואמא ואנה קוראת לו טום. הם משכיבים אותו בחדר שהכינו לילד עם בובות רבות.
בבוקר טום קם ורוקד ושר עם הבובות. ג'ונתן לוקח את טום ליער. בדרך הם פוגשים את איבן (טרי תומאס) ואנטוני (פיטר סלרס), צמד שעוסק בנוכלות וגניבות. איבן מציע לג'ונתן כסף עבור קניית טום אך זה מסרב.
הנוכלים נתפסים וההורים משתחררים. וודי נפגש עם מלכת היער ומנשק אותה באהבה ואז היא נהפכת לבת תמותה ולבסוף נערכת חתונתם כשטום רוקד על עוגת החתונה עם הבובה האצבעונית המקשטת את העוגה.
קלאס (ספר)
נושאים ומוטיבים מרכזיים ברומן
הסופר הרכיב בספר מבנים ספרותיים באופן ייחודי שאינו מקובל כל כך גם כיום. למשל, הוא חיבר פרק הכתוב בשורות לסירוגין ומכיל למעשה שני פרקים יחד, כשעל הקורא להתאמץ ולפענח איך לקוראו ב"קריאה פעילה". פרק אחר בספר כולל טקסט שרובו מורכב ממילים שקורטאסר המציא, ובכל זאת יכולים הקוראים להבין במה הדברים אמורים.
השפעה
ל"קלאס" נודעת חשיבות רבה בהתוויית אפשרויות חדשות לספרות בשפה הספרדית בפרט, ולספרות העולמית בכלל. הרומן הפך לספר פולחן בקרב דורות של קוראי ספרדית, ונחשב לאחד הספרים החשובים במאה ה-20. רבים כוללים את "קלאס" במסגרת ספרות ה"בום" באמריקה הלטינית, לצד הרומנים הגדולים של גבריאל גרסיה מרקס, מריו ורגס יוסה, קרלוס פואנטס ואחרים. אך בניגוד אליהם, הרומן של קורטאסר אינו הולך בדרך הריאליזם המאגי אלא בורא עולם משלו, הן מבחינת התפיסה המרחבית, הן מבחינת הלשון והן מבחינת עולם הרעיונות המשתקפים בו. כטקסט העוסק בקשר בין תודעה, מקום ושפה, "קלאס" עומד בפני עצמו כיצירה חשובה בתולדות הספרות בשפה הספרדית ובתרבות העולם בכלל.
ארנאלדו מומיליאנו
מומיליאנו מונה לפרופסור באוניברסיטת טורינו ב-1936, אבל כיהודי איבד תוך זמן קצר את משרתו בשל חוקי הגזע האנטי-יהודיים (שנחקקו בעת השלטון הפשיסטי ב-1938), והיגר לאנגליה, שם חי עד אחרית ימיו. לאחר שהורה זמן מה באוניברסיטת אוקספורד, עבר ליוניברסיטי קולג' לונדון, שם כיהן כפרופסור בשנים 1975-1951. מומיליאנו ביקר דרך קבע באוניברסיטת שיקגו, שם שימש כפרופסור ומופקד הקתדרה על שם אלכסנדר ווייט למדעי הרוח, והרבה ללמד ב-Scuola Normale Superiore di Pisa.
Angel of Death
מקומות בהם מופיע
"Angel of Death" הושמע במספר סרטי קולנוע, ביניהם "גרמלינס 2", "ג'קאס: הסרט", והסרט הדוקומנטרי Soundtrack to War מ-2005 העוסק במלחמת עיראק ובפרט בתפקידיה של המוזיקה בשדה הקרב בימינו. הריף המנוגן באמצע השיר סומפל על ידי פאבליק אנמי עבור השיר "She Watch Channel Zero" מ-1988 ואף נכלל במשחק המחשב Tony Hawk's Project 8, כאשר יוצר הפסקול עבור המשחק, נלסון נולאן, מתבטא כי השיר הוא "אחד משירי ההבי מטאל הגדולים בכל הזמנים. אינך מכיר את סלייר? אני מרחם עליך".
אראקז'ו
אוכלוסייה
העיר צפופה ביותר, עם צפיפות אוכלוסין ממוצעת של מעל 2,800 נפשות לקמ"ר.
וולפגנג ליט
וולפגנג ליט (בגרמנית: Wolfgang Lüth; 15 באוקטובר 1913 – 14 במאי 1945) היה מפקד צוללת מצליח במלחמת העולם השנייה, אשר היה שני רק לאוטו קרצ'מר, ואחד מ-27 היחידים שעוטרו בעיטור צלב האבירים של צלב הברזל עם עלי אלון, חרבות ויהלומים.
אירוניה
אירוניה, ציניות וסרקזם
יש קשר דיאלקטי בין אירוניה וציניות ולכן לעיתים קרובות מבלבלים ביניהם. בשניהם מובעת הטלת ספק המעידה שהסובייקט מוטרד מהפער בין המציאות לבין האופן שבו מדברים עליה. האירוניה נחשבת להתייחסות ראויה יותר מהציניות כיוון שהציני הוא אדם המאבד את האמון בטוב הלב ובהגיון השכל של אנשים אחרים. האירוני לעומת זאת, אינו מאבד את האמונה התמימה בבני אדם ולעיתים קרובות יטיל ספק גם בעצמו. גישתו של האירוני מרוממת את המציאות ומובילה להחלטות ראויות לגביה. בניגוד לאירוני, גישתו של הציני מתחמקת מהצורך להתמודד ולנסות לשנות את המציאות.
ג'ון ויליאמס (סופר)
ספריו שתורגמו לעברית
הספרים מסודרים לפי סדר יציאתם לאור בעברית. בסוגריים שנת המקור.
הפארק הלאומי אלחנדרו דה הומבולדט
רכס ההרים שבו שוכן הפארק החל להיווצר בתקופת הקרטיקון. אזור הפארק הוא "אי" של סלעים פחמתיים, שמאפשרים קיומן של תופעות קרסטיות, בלב אזור שרוב הסלעים בו הם סרפנטיניים.
בפארק גדלים 905 מיני צמחים, מתוכם 343 ייחודיים לאזור. 18 מתוך 26 הצמחים האנדמיים לקובה גדלים בתחומי הפארק, ובהם פודוקרפוס אקמן והדרקונית הקובנית.
קצין פיקוח עבירות מין
מהות הפיקוח
בין התנאים בצו הפיקוח יכול בית המשפט לכלול, לפי המלצת קצין הפיקוח, חלק מהסעיפים הבאים או את כולם:
אמריטה פריטם
ביוגרפיה
אמריטה פריטם נולדה בשם אמריטה קאור ב-1919 בגוג'ראנוואלה שבהודו הבריטית (כיום בפרובינציית פנג'אב שבפקיסטן), בת יחידה למורה ראג' ביבי ולקרטר סינג היטקרי, שהייתה משוררת ועורכת של כתב עת ספרותי. האם נפטרה כשאמריטה הייתה בת 11. זמן קצר לאחר מכן היא ואביה עברו להתגורר בלאהור.
צבי בטשא
פרסומים
במהלך השנים פרסם בטשא 17 ספרים, רובם בשפה הגרמנית (שהיא שפת אם עבורו). הספרים עוסקים בהשכלה הגרמנית בתקופת המהפכה הצרפתית, טקסטים חיבורים שונים, וספר על משנתו של טומאש מסריק שהיה נשיא צ'כיה. בשנת 2001 התפרסמה אוטוביוגרפיה שלו בצ'כית.
באנדונדו
ערים
עיר מרכזית נוספת היא קיקוויט (Kikwit) השוכנת על גדות נהר הקווילו. אוכלוסיית העיר מונה 149,000 לערך. קיקביט היא מרכז מסחרי ומנהלי חשוב, ויש בה אצטדיון ספורט ונמל תעופה. היא ידועה כמרכז מחול מסורתי. ב-1995 התרחשה בעיר התפרצות של וירוס האבולה. קיקוויט היא בירת מחוז קבילו החל מ-2009.
דון מנצולו
ביוגרפיה
במהלך כהונתו דון מנצולו היה בין הנציגים השמרנים בבית הנבחרים. בשנים 2001–2007 הוא היה יושב ראש הוועדה לעסקים קטנים, בשנים 2011–2013 היה יושב ראש תת-ועדה לאזור אסיה והאוקיינוס השקט.
קולומביה הבריטית
אקלים
מרבית המשקעים בקולומביה הבריטית יורדים בעונות הסתיו והחורף. כאמור מרבית הגשמים נקלטים בהרי החוף וכן באיי הפרובינציה (לרבות האי ונקובר), שם יורדים ממוצעים שנתיים של לא פחות מ-2,500 מ"מ גשם בשנה. בעוד זאת, מזרחה משם כמות המשקעים יורדת ובדרך כלל נעה בין 700 ל-1,000 מ"מ בשנה.
פארקים לאומיים ואזורים מוגנים
קולומביה הבריטית ידועה באוצרות הטבע, הנוף והמורשת שלה, דבר המביא לידי כך ש-114,000 קמ"ר המהווים כ-12.5% משטח הפרובינציה, מוגדרים כשטחים מוגנים. לצד 830 פארקים פרובינציאליים ו-94 אתרים היסטוריים לאומיים, שטחים אלו כוללים גם 7 פארקים לאומיים:
היסטוריה מאוחרת
בראשית המאה ה-19 החלו לפעול ברחבי קולומביה הבריטית חברות מסחריות גדולות רבות אשר שינו את האזור מן הקצה אל הקצה והאיצו את פיתוחו המסחרי. בין השאר אפשר לציין את חברת מפרץ הדסון (Hudson's Bay Company) וחברת הפרוות האמריקאית (American Fur Company) לקראת אמצע המאה ה-19, הפכה כבר קולומביה הבריטית לחלק בלתי נפרד מהמושבות הבריטיות של קנדה, ובמקביל מדרום הגיעה ההגירה האמריקאית מערבה עד לחוף האוקיינוס השקט. הדבר הביא לשורה של התנגשויות גבול בין בריטים לאמריקאים, אך המתחים נפתרו לבסוף בשנת 1846 עם חתימתה של אמנת אורגון, אשר קבעה את הגבול בין שטחי שלטונה של האימפריה הבריטית בקנדה לבין ארצות הברית על בסיס קו האורך 49. שנת 1858 בישרה תקופה חדשה לקולומביה הבריטית – בשנה זו נמצא לראשונה זהב באזור, דבר שהפך אותו עד מהרה לחלק בלתי נפרד מהבהלה לזהב ששטפה באותה התקופה את צפון אמריקה. לפיכך, בשנים הבאות ידעה קולומביה הבריטית הגירה נכנסת נרחבת של מהגרים אשר שאפו להתמקצע בחיפוש זהב. באותה התקופה מיסדה בריטניה סופית את שליטתה באזור, כאשר היא מחלקת אותו לשתי מושבות שונות – מושבת האי ונקובר (Colony of Vancouver Island; הוקמה בשנת 1848) ומושבת קולומביה הבריטית (Colony of British Columbia; הוקמה בשנת 1858). בשנת 1859 התחוללה מלחמת החזיר. בשנת 1866 הוחלט על איחוד שתי המושבות תחת מושבת קולומביה הבריטית, כאשר הבירה המקומית נקבעה בעיר ויקטוריה. מצב עניינים זה נמשך עוד כארבע שנים, עד שבשנת 1871 הצטרפה המושבה לקנדה, והפכה לחלק בלתי נפרד ממנה במסגרת פרובינציית קולומביה הבריטית.
בעוד ההשתלבות של קולומביה הבריטית בקנדה לא הייתה קלה והפרובינציה החדשה סבלה באותן השנים מחוב ציבורי גדול, עד מהרה היא הצליחה לייצב את מצבה הכלכלי. בשנת 1881 החלה ממשלת קנדה בעבודות הבנייה של פרויקט הנדסי גדול ממדים – הרכבת הקנדית-פסיפית (Canadian Pacific Railway), רכבת אשר חיברה תחבורתית את קולומביה הבריטית לשאר יבשת צפון אמריקה, ואפשרה זרימה של מהגרים נוספים לפרובינציה. בתחילת המאה ה-20 נמל ונקובר הפך למוצא הימי המערבי הראשי של קנדה, ובנוסף בתקופה זו החל לראשונה פיתוח משמעותי של משאבי הטבע של קולומביה הבריטית – החל פיתוח של משקים חקלאיים רבים, פיתוח של תעשיית כריית המחצבים וכן פיתוח של תעשיית חטיבת העצים. בעשורים הראשונים של המאה ה-20 ידעה קולומביה הבריטית צמיחה כלכלית מתמשכת, אשר כללה גם גידול חד באוכלוסייה המקומית. המקור המשמעותי ביותר לגידול באוכלוסייה באותה התקופה היה ההגירה לפרובינציה, אשר נבעה ממקורות שונים. בעוד רוב המהגרים היו אירופאים משאר קנדה, מאירופה ומארצות הברית; חלק גודל והולך היה מהגרים ממוצא אסייתי. לצד תהליכים אלו, השגשוג שקולומביה הבריטית כמו גם קנדה כולה נהנתה ממנו הגיע לקיצו בשנת 1929, אז פרץ השפל הגדול אשר הכניס את האזור לתקופה של משבר כלכלי מתמשך, אשר הגיע לסיומו רק בשנת 1939.
חלוקה אתנית ולשונית
אם בעבר הייתה האוכלוסייה הילידית של קולומביה הבריטית קבוצת המיעוט הגדולה ביותר בפרובינציה, כיום קבוצה זו מונה 5.4% בלבד מכלל התושבים. בעוד זאת, עקב ההגירה האסייתית למדינה בעשורים האחרונים 15.1% מכלל התושבים הם ממוצא מזרח אסייתי (בעיקר סינים) ו-8.4% נוספים הם ממוצא דרום אסייתי (בעיקר הודים). כמו שהשפיעה על הרכבה האתני, ההגירה אל קולומביה הבריטית השפיעה גם על הרכבה הלשוני. 71.5% מאוכלוסיית קולומביה הבריטית דוברת את השפה האנגלית, כאשר השפות המדוברות ביותר האחרות הן סינית (8.5%) ופנג'אבי (4.0%; שפה הודית).
כלכלה
האבטלה בה עומדת עד 7%, והיא הנמוכה ביותר בקנדה.
חקלאות ותעשייה
דייג הוא ענף חקלאות שנמצא בתהליך מזעור, הדייג קיים בעיקר לאורך החוף.
קירילוס מסקיתופוליס
חייו
לאחר שעבר ללאורה שמדרום לתקוע שהוקמה על ידי חריטון, החל בכתיבת ביוגרפיות של נזירים מפורסמים, בסוגת כתיבה המכונה הגיוגרפיה (ביוונית הגיוס - קדוש, גרפיה - רישום). שתי הביוגרפיות הגדולות שלו הן: "חיי אותימיוס" ו"חיי סבאס", והאחרות הן - "חיי יוהנס המתבודד" ו"חיי קיריאקוס", "חיי תיאודוסיוס", "חיי תיאוגניוס", ו"חיי אברמיוס". חוקרים ובראשם גרגואר (Gregoire), סבורים שהיצירה "חיי גרסימוס" שיוחסה לקירילוס לא נכתבה על ידו, אלא על ידי נזיר אחר מן הלאורה של גרסימוס. נראה שקירילוס שילב בכתביו סיפורים על גרסימוס, ומכאן הטעות.
שמואל בונה
ביוגרפיה
שמואל בונה נולד לחוה ושלמה בונק במזריטש (מינדזיז'ץ פודלסקי) שבפולין. אביו, שלמה בונק, היה חייט במקצועו. טרם נישואיו גר חמש שנים בלונדון. שמואל בונה גדל בבית ציוני ובשנת 1933 נסע האב להכין את עליית המשפחה לארץ-ישראל. המשפחה עלתה בשנת 1936 והתיישבה בחיפה. למד בבית הספר עממי א' ובבית הספר המקצועי שליד הטכניון בחיפה. החל ללמוד ציור באולפן לציור של ההסתדרות בחיפה אצל הציירים מנחם שמי ואברהם ישכיל. בשנת 1942 הצטרף אל תנועת "המחנות העולים", ובשנת 1947 התגייס לגדוד השלישי של חטיבת יפתח במסגרת הכשרת חולתה. לחם בגליל במלחמת העצמאות ונפצע בכיבוש המצודה בצפת. בקרב על צפת. לאחר שחרורו שב ללימודי אמנות באולפן של ההסתדרות בחיפה. ב-1950 החל לעבוד כמודד קרקעות במחלקת ההתיישבות של הסוכנות היהודית. בשנת 1952 ערך את תערוכת היחיד הראשונה שלו ושמו החל להתפרסם. בשנת 1958 זכה בפרס על שם הרמן שטרוק של עיריית חיפה. בשנים 1964–1965 שהה בפריז שבצרפת בעקבות מלגת השתלמות בה זכה.
Trivium
טריוויום (באנגלית: Trivium) הוא צופן זרם אסינכרוני קל משקל המיועד לחומרה ומאפשר איזון גמיש בין תפוקה לשטח (בשערים). הוצע במסגרת תחרות צופן זרם שאורגנה על ידי eSTREAM, נבחר ב-2008 ברשימת הצפנים המועדפים ונכלל בפורטפוליו בקטגוריית חומרה. הוא אינו מוגן בפטנט ונכלל בתקן איזו ISO/IEC 29192-3. טריוויום מקבל מפתח הצפנה באורך 80 סיביות, ווקטור אתחול (IV) באורך 80 סיביות, הזיכרון הפנימי שלו מכיל 288 סיביות והוא מורכב משלושה אוגרים ממושבים אי-ליניאריים (NLFSR) באורכים: 93, 84 ו-111 סיביות. האלגוריתם מכיל שני מצבי עבודה, מצב אתחול של המפתח וה-IV ומצב עבודה שבו מופק זרם מפתח פסאודו-אקראי. בכל פעימה שלוש סיביות מהמצב הפנימי מעודכנות באמצעות פונקציית משוב אי-ליניארית והפלט הוא סיבית פסאודו-אקראית אחת. בהגדרה הצופן יכול להפיק 2^{64} סיביות ממפתח/IV נתונים.
הנייטרליות האירית
תפישת הנייטרליות האירית
לאחר פיגועי 11 בספטמבר, ויתרה אירלנד על תנאים אלה במקרים בהם כלי הטיס עסקו בפעילות ליישומה של החלטה 1368 של מועצת הביטחון. ממשלת אירלנד הצהירה תמיד שההיתר למטוסים צבאיים לטוס בשמי אירלנד לא מהווה השתתפות בשום עימות צבאי והוא תואם לעמדה הנייטרלית והביאה כדוגמה את העובדה שכוחות של גרמניה הנאצית עברו מפינלנד לנורווגיה הכבושות על ידיה דרך שוודיה הנייטרלית במהלך מלחמת העולם השנייה.
Trivium
הצופן פותח ב-2005 על ידי Bart Preneel ו-Christophe De Cannière כחלק מניסוי על מנת לברר כמה קטן צופן זרם יכול להיות מבלי לוותר על ביטחון, מהירות או גמישות. בדרך כלל צופן זרם בסגנון LFSR בגלל רגישותו היתרה סביר שיהיה פגיע להתקפות קריפטוגרפיות ייתכן הרסניות לכן המפתחים מקווים שביקורת ציבורית תביא לאימון רב יותר בביטחון הצופן. העיצוב האלגנטי והפשטות שלו משכו תשומת לב רבה מצד הקהילה האקדמית. נכון ל-2017 טרם נמצאה התקפה קריפטוגרפית הרסנית נגד הצופן מלבד התקפת קובייה של עדי שמיר ואיתי דינור וסוג של קריפטואנליזה דיפרנציאלית שמוצאת "מפתחות חלשים" (שפוגעים באקראיות הצופן). שתיהן אינן מהוות איום של ממש על הצופן המלא אלא רק על גרסאות מוחלשות שלו.
הנייטרליות האירית
מלחמת העולם השנייה
ראש ממשלת אירלנד, איימון דה ואלירה, הצהיר בנאומים שנשא במהלך המלחמה שמדינות קטנות צריכות להישאר מחוץ לעימותים בין מדינות גדולות. מכאן נבעה מדיניותה הרשמית הנייטרלית של אירלנד והמדינה לא הכריזה באופן פומבי על תמיכתה באחד מהצדדים הלוחמים. עם זאת, בעוד שטייסי הלופטוואפה שנאלצו לנחות על אדמת אירלנד ומלחי הקריגסמרינה שספינותיהם נטרפו על חופי אירלנד, נכלאו, טייסי חיל האוויר המלכותי, חיל האוויר המלכותי הקנדי וחילות האוויר של צבא ארצות הברית, הורשו ברוב המקרים לחצות את הגבול לצפון אירלנד. אלה שנכלאו, הוגדרו כ"אורחי האומה" (guests of the nation). השגרירות הגרמנית בדבלין נאלצה לשלם עבור מחייתם. במקרים בהם הטייסים לא היו במשימה מבצעית, הם הוחזרו לארצם. בעוד שלטייסי בעלות הברית היה קל לטעון שהם לא היו במשימה מבצעית, לטייסי הלופטוואפה היה קשה לטעון טענה כזאת. לקראת סוף המלחמה, לא הייתה השגרירות הגרמנית מסוגלת לשלם עבור מחייתם של הטייסים הכלואים, והם נאלצו לעבוד בחוות כדי לממן את מחייתם.
ב-15 באפריל 1941 תקפו 180 מפציצים של הלופטוואפה את בלפסט. דה ואלירה הגיב מידית לבקשת העזרה של ראש ממשלת צפון אירלנד, בזיל ברוק. תוך שעתיים, עשו 13 כבאיות את דרכם מדבלין ומערים מקרבת הגבול את דרכם לבלפסט. דה ואלירה נשא נאום בו אמר: "הם בני עמנו" והגיש מחאה לברלין. שר התעמולה הנאצי, יוזף גבלס, הורה לרדיו הגרמני לא לחזור על הדיווח על התקפה זו מאחר שהיטלר הופתע מהתגובה האירית וחשש שבהשפעת האירים-אמריקנים תצטרף ארצות הברית למלחמה. למרות שהייתה התקפה נוספת ב-5 במאי, היא הוגבלה למעגנים ולמספנות של בלפסט.
מדיניות נוכחית
מסמך זה המליץ על הצטרפות לשותפות לשלום של נאט"ו והשתתפות במשימות הומניטריות של האיחוד המערב-אירופי.
שחר איילון
ביוגרפיה
איילון נולד, גדל והתחנך בירושלים. נצר למשפחות ראב, שטמפפר והרשלר שעלו מהונגריה לארץ ישראל במאה ה-19. בן לדוד איילון (הרשלר), שהיה אלוף ארץ ישראל בקפיצה במוט, מזכיר מועצת הפועלים ועסקן באגודת הספורט של הפועל ירושלים, ולרות איילון, בעלת מדליית זהב במכביה השלישית בריצת משוכות ומורה לחינוך גופני. בצעירותו היה ספורטאי מצטיין וחבר נבחרת ישראל לנוער באתלטיקה, במסגרתה התחרה בריצות ל-400, ל-800 ול-1500 מטרים. איילון אף שהה עם נבחרת הנוער בכפר האולימפי בזמן טבח הספורטאים באולימפיאדת מינכן. את שירותו הצבאי עשה כמדריך כושר קרבי.
לאחר השירות במשטרה
בינואר 2017 מונה למנכ"ל רכבת ישראל. איילון פרש מתפקידו במרץ 2019, כך סוכם בדצמבר 2018 בינו לבין יו"ר הרכבת, דן הראל. פרישתו של איילון באה לאחר פרסומים על פיהם אישר רכש קרונות לרכבת בלא אישור משרד האוצר.
קתדרלת נאנט
היסטוריה
ב-28 בינואר 1972 ניצתה שרפה גדולה על גג הקתדרלה. הכבאים הצליחו להשתלט על האש אך מסגרת העץ ניזוקה קשות ונזקים נוספים נגרמו למבנה. בעקבות השרפה החל מפעל כביר לשחזור פנים הקתדרלה, והוא נחשב בעיני רבים לאחד השחזורים השלמים ביותר של קתדרלה בצרפת.
חוץ
למרות זאת, החזית חסרה את האלגנטיות וההדר של מבנים גותיים אחרים מתקופתה והיא פשוטה יחסית.
פנים
מבנה הכנסייה, חזיתותיה ותוכניתה הם בסגנון גותי-צרפתי מאוחר, וכוללים את המאפיינים הבאים של סגנון זה: היעדר כותרות בעמודים, בסיסי עמודים קעורים ובסיסים נפרדים לעמודונים, תחרת האבן הלוהבת (Flamboyant), ומיסוך העמודים על ידי העמודונים, ועוד.
ח'רבת בית ליד
ח'רבת בית ליד (בערבית: خربة بيت ليد) היה כפר ערבי שהתקיים בקרבתו של צומת השרון בנפת טולכרם של ארץ ישראל המנדטורית. הכפר נוסד בשנות השבעים של המאה ה-19 בידי פלאחים מכפר האם בית ליד שבהרי השומרון.
ב-5 באפריל 1948, בזמן מלחמת העצמאות, עזבו התושבים את הכפר. ב-15 באוגוסט 1948 הוקם על אדמתו היישוב היהודי נורדיה.
מלכוד 22
תרגום לעברית
בספטמבר 2008 יצא לאור תרגום חדש לעברית, מאת ירון בן עמי, בהוצאת ידיעות אחרונות, והפך מיד לרב-מכר.
מפלגת העם הפקיסטנית
אף שבסיס הכוח העיקרי של המפלגה נמצא בפרובינציית סינד, שם היא שומרת על רוב מוצק באוכלוסייה, היא זוכה לתמיכה משמעותית אף באזורי בחירה דלילי אוכלוסין בפרובינציית פונג'אב.
תצלום לוויין
יישומים
לתצלומי לוויין ישנם שימושים במגוון רחב של תחומים עסקיים וצבאיים, כגון: מטאורולוגיה, אוקיינוגרפיה, דייג, ביולוגיה ומחקר של מגוון ביולוגי, יערנות, גאולוגיה, קרטוגרפיה, תכנון ערים ואזורים, תכנון סביבתי, ריגול, מודיעין צבאי ומודיעין עסקי.
תצלומי לוויין עשויים להתקבל הן בתווך הנראה והן באורכי גל ביתר המרחב הספקטרלי. כמו כן, ישנה אפשרות לייצר מפות גבהים באמצעות שימוש במכ"ם ייעודי.
תהליך איסוף המידע וניתוחו מתבסס על מערכות חישה מרחוק המותאמות לצורך.
ציפור הומא
ציפור ההומא בספרות הקלאסית
גם בספרות אורדו, ובעיקר בשירה, ציפור ההומא נוכחת ומוזכרת בתפקידה כממליכת מלכים.
אבלינו
היסטוריה
העיר קיבלה על עצמה את הנצרות בערך בשנת 500 לספירה וקיבלה מעמד של דיוקסיה. בהמשך אירעו הפלישות של הגותים והונדלים. לאחר הכיבוש הלומברדי של דרום איטליה, ננטשה העיר העתיקה (הדעות חלוקות אם כל העיר ננטשה או חלקה) ויישוב חדש החל לצמוח על גבעה סמוכה שהיא אבלינו של היום. בהיותה מוגנת על ידי מצודה, היא נעשתה חלק מדוכסות בנוונטו ולאחר נפילתה של זו האחרונה, חלק מנסיכות סלרנו.
ב-1820 התרחשו באבלינו מהומות. יחד עם זאת, איחוד איטליה כחמישים שנה לאחר מכן, לא הביא תועלת לעיר. העיר נותרה ללא קשר למסילת הברזל בין נאפולי-בנוונטו-פוג'יה ורחוקה מהים.
הר פיירווד'ר (רכס פיירווד'ר)
הר פיירווד'ר מתנשא לגובה של 3,961 מטרים מעל סביבתו.
תמר הירשפלד
פעילותה האמנותית
עבודותיה של תמר הירשפלד הם עומס של דימויים וייצוגים צפופים הנפגשים יחדיו, על נייר, בווידאו או בחלל תצוגה. מדובר בעירוב של היסטוריה ועכשווי, דימויים מקומיים ודימויים מאזורים מרוחקים בצפיפות של גלובליזציה המקמטת את הזמן והמרחב. בריאיון לעיתון הארץ הירשפלד מעידה על עצמה: "הרי אני בכל מקרה מחזיקה את הדברים בראש, כמו מאגר של דימויים. הרעיון הוא לעשות אינטרפרטציה לדברים והחפצים שאני מוצאת".
תשאול
הודאות שווא
הודאת שווא היא הודאה שמוסר אדם בביצוע עבירה אותה ביצע אדם אחר או בעברה שלא בוצעה כלל. מקובל לסווג לשתי קטגוריות: הודאות שווא שנמסרו בגלל תקלה בהליך התשאול והודאות שווא שנמסרו למרות הליך תשאול תקין.
סעודות שבת
מקור המצווה
בעבר נהגו לאכול באופן שגרתי שתי סעודות ביום, אחת בבוקר ואחת בערב. חיוב שלוש סעודות השבת נובע מהצורך לענג את השבת ולכבדה יותר מאשר ביום חול. רמז לשלוש סעודות בשבת נדרש בגמרא מכך שבפסוק לגבי אכילת המן בשבת נכתבה שלוש פעמים המילה "היום": לדעת רבי חידקא שלוש הפעמים שנכתב "היום" הן חיוב רק לסעודות היום, חוץ מסעודת הלילה, ולשיטתו יש חיוב לאכול ארבע סעודות בשבת. על אף ששיטה זו לא נפסקה להלכה, יש הנוהגים לאכול גם סעודה רביעית בשבת הנקראת "סעודה דרבי חידקא.
לילי קולינס
קריירה
ב-2008 הנחתה קולינס תוכנית ילדים לסיקור הבחירות לנשיאות ארצות הברית 2008 בערוץ ניקלודאון. ב-2009 הופיעה כשחקנית לראשונה כאורחת בשני פרקים בסדרה "90210". שיחקה בסרט "הזדמנות שנייה" את בתה התיכוניסטית של אם המשפחה אותה גילמה סנדרה בולוק.
חיים אישיים
מאז 2019 היא בזוגיות עם הבמאי והתסריטאי האמריקאי צ'ארלי מקדואל (בנו של השחקן האנגלי מלקולם מקדואל). בספטמבר 2020 הכריזו על כך שהתארסו, ולאחר מכן גם התחתנו ב-4 בספטמבר 2021.
קתדרלת סולסברי
היסטוריה
הבנייה החלה כאשר הבישופות הועברה לסולסברי מסארום העתיקה ב-1220 בזמן כהונתו של ריצ'רד פור. כיוון ששכבת המים התת-קרקעיים הייתה גבוהה במיקום החדש, הקתדרלה נבנתה על 4 רגל (1.2 מטר) של יסודות ומצע חצץ. עד 1258 הושלמו הספינה הראשית, שני בתי הרוחב ובית המקהלה. החזית המערבית הושלמה ב-1265. בית מועצת הקתדרלה (Chapter house) והקלויסטר (מעין חצר ריבועית המוקפת בארקדות) הושלמו בסביבות 1280. כיוון שהקתדרלה נבנתה ב-38 שנים בלבד, יש לה סגנון אדריכלי יחיד ועקבי, סגנון גותי אנגלי מוקדם.
בתרבות
הקתדרלה היא הנושא של הרומן "The Spire" מאת ויליאם גולדינג שמתמודד עם Dean Jocelin שהופך את בניית הצריח לפרויקט חייו.
גריליאנו
כיוון שהגרילאנו מנקז שניים מהנהרות המרכזיים של מרכז איטליה, אגן ההיקוות שלו עולה בשטחו על 5,000 קמ"ר. הנהר נשפך לים הטירני, סמוך למינטורנא.
בית הכנסת בכיכר טלקי
בית הכנסת בכיכר טלקי (בהונגרית: Teleki téri zsinagóga, לעיתים קרובות נקרא: בית התפילה צ'ורטקוב בכיכר טלקי או הספרדי). הוא בית כנסת אורתודוקסי שנמצא ברובע 8 בבודפשט, בכיכר טלקי.
זירת צילומים
בין היתר צולמה בשנת 1994 בבית התפילה יצירתו הקולנועית של מיקלוש ינצ'ו בשם "המסר של האבנים". כמו כן נבחר בית הכנסת בשנת 2013 לפרק הפתיחה של תוכניתה של אופרה ווינפרי "אמונה". הסדרה הוקרנה ברחבי העולם באוקטובר 2015 בערוץ OWN.
פוקימון לנצח
עלילת הסרט
אש, סאם ופיקאצ'ו פרצו את השריון של סלבי ושכנעו אותו להתנגד לרוצח, כך שחדשו את זכרונותיו ושחררו אותו מההשפעה של הכדור השחור. הרוצח וג'סי נפלו לאגם בעוד שהשריון של סלבי קרס.
ביולוגיה מתמטית
ביולוגיה מתמטית היא ענף מדע בינתחומי, ולו השלכות על המחקר בביולוגיה, רפואה וביוטכנולוגיה.
M. Shadows
ב-1999 יצא אלבומה הראשון של הלהקה, "Sounding the Seventh Trumpet", כשסנדרס היה בגיל 18; סגנונו המוזיקלי התאפיין בין השאר בצרחות (גראולינג) המאפיינות מטאלקור, והושפעו בין השאר מפיליפ אנסלמו מלהקת פנטרה. סגנון זה השתנה באלבומים הבאים ועבר למוזיקת הארד רוק והבי מטאל. השפעות מוזיקליות על להקתו היו מלהקות כגון מטאליקה, Guns N' Roses, איירון מיידן, פנטרה ומגאדת'.
ביולוגיה מתמטית
יש המכנים את התחום ביו-מתמטיקה או ביולוגיה תאורטית. התחום מחולק בין היתר לתת התחומים הבאים:
ביופיזיקה מתמטית
אחד הטיפולים הראשונים של ביופיזיקה מתמטית היה מאמרו של אלן טורינג לגבי מורפוגנזה ורכיבי ההתפתחות בעולם החי, מהרמה התאית, דרך מבנים חיים רב תאיים, בעלי חיים, ועד לרמת אוכלוסיות רבגוניות של חי וצומח.
מספר ערפד
היסטוריה
מקובל לייחס את הגדרת המושג לראשונה לקליפורד פיקובר (Clifford A. Pickover) מחברת י.ב.מ שכתב חידה עליהם בקבוצת דיון sci.math בשנת 1994 (ומאוחר יותר בספרו ). מופעים קודמים של מספרים כאלה ניתן למצוא בספר של החידונאי האנגלי הנרי ארנסט דודני בשם Amusements In Mathematics שיצא לאור בשנת 1917. הוא כתב חידה בשם "מספרי מונית" על חיפוש מספרי ערפד (למעשה "ערפד למחצה", ראו למטה) .
סוגים של מספרי ערפד
ערפד ראשוני - מספר ערפד הוא "ראשוני" אם שני ניביו הם מספרים ראשוניים (וברור שבמקרה זה יש לו רק זוג ניבים אחד). למשל 117067=701*167.
איליה מלינין
איליה מלינין (באנגלית: Ilia Malinin; נולד ב-2 בדצמבר 2004) הוא מחליק אמנותי אמריקאי, זוכה מדליית ארד באליפות העולם (סאיטאמה 2023), אלוף ארצות הברית (2023) ואלוף העולם לנוער (טאלין 2022) בהחלקה אמנותית על קרח ליחידים. המחליק היחיד בעולם שביצע בתחרות בינלאומית, קפיצת אקסל מרובע, quadruple Axel (הקפיצה הקשה ביותר לביצוע), ונחת היטב על הקרח.
קוסמים ליום אחד: הפרח המכושף
הסרט מגולל את סיפורה של ילדה בשם מרי, שמוצאת פרח כחול ומסתורי אשר מעניק לה כוחות קסומים ללילה אחד בלבד.
וידוי (שיר)
השיר נאמר מפיה של אישה, שאהבתה לגבר גורמת לה להשלים עם אלימותו, ואף התנהגותו אינה פוגמת באהבתה, והיא מבקשת: "אִם יִהְיֶה זֶה שֵׁנִית אַל יִהְיֶה זֶה אַחֶרֶת".
לחנים וביצועים
השיר הולחן מספר פעמים, לחנו המוכר ביותר הוא זה של סשה ארגוב, אותו ביצעה לראשונה מיכל טל ב-1971. לחן זה זכה לביצועים רבים נוספים, בין השאר של צילה דגן, אורה זיטנר, יהודית רביץ, מתי כספי, ומארינה מקסימיליאן בלומין, ובתו של פן - אילנה רובינא. המשקל בלחן זה הוא 6/8 בחלקו האחד ו-6/8-9/8 בחלקו השני.
חוג הגדי
קישורים חיצוניים
Wendekreis (Breitenkreis)
קתדרלת רוסקילה
היסטוריה
באמצע המאה ה-12 הגיעה לדנמרק אומנות ליבון הלבנים ושריפתן. כתוצאה מכך נבנתה קתדרלת רוסקילה מחדש, הפעם מלבנים אדומות, תחת השגחתו של הבישוף אבסלון. המיזם היה שאפתני: מבנה בגובה 2 קומות, מגדל בכל צד של בית המקהלה, ובתי רוחב בני שלושה אגפים. הבנייה, שהחלה בסגנון רומנסקי ואחר כך המשיכה בסגנון גותי המשיכה עד המאה ה-13 והושלמה רק ב-1280. לבנייתה היו דרושות כשלושה מיליון לבנים.
בנג'מין אינגרוסו
בנג'מין אינגרוסו (, נולד ב-14 בספטמבר 1997) הוא זמר, שחקן ויוצר שוודי. הוא בן דודו של הדי ג'יי סבסטיאן אינגרוסו.
דיסקוגרפיה
סינגלים
"i wouldn't know"
אותנטיות
אותנטיות כמושג פילוסופי
רונלד ליינג, פסיכיאטר אקזיסטנציאליסט שפעל בשנות ה-60 של המאה ה-20, כתב בספרו ה"אני החצוי" על המושגים "אני אמיתי" ו"אני שקרי". ליינג שאל האם קיים "אני" אמיתי כלשהו, מעבר לתפיסה הסובייקטיבית של האדם את עצמו ושל האחרים אותו. לדעתו, אצל מרבית בני האדם קיימת הפרדה בין ה"אני האמיתי" ל"אני השקרי" (המסכה שאנו מציגים כלפי חוץ). ליינג טוען כי ההתנהגות שלנו בהתאם לנורמות מאפשרת לנו להתמודד ביתר נוחות עם הזולת בחיי היום יום, אך כאשר העולם נעשה מבולבל ומאיים אנו מנסים להתגונן מפניו על ידי הפרדה גדולה יותר בין ה"אני האמיתי" ל"אני המזויף". במילים אחרות - האדם טוען כי מה שקורה לו אינו באמת קורה לו, אלא לחלק ממנו ש"הוא לא הוא...". טענה זו היא הבסיס של ליינג לאופן ההתמודדות של האדם הפסיכוטי, כך, האדם הפסיכוטי פועל על בסיס ה"אני המזויף" שלו, בעוד ה"אני האמיתי" אינו נגיש יותר עבורו, וכך לא ניתן לפגוע בו. אולם, בסופו של דבר האדם מציג תפקיד מסוים עד אשר התפקיד מדלדל מתוכו את העצמי האמיתי. לדברי ליינג, ניתן לראות את התפרצות הפסיכוזה כניסיון נואש של האני לתת קיום לעצמו ולפרוץ מבעד לעצמי המזויף.
אליפות וימבלדון 1902
תחרות הזוגות
בתחרות הזוגות השתתפו 20 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1901. בתחרות נרשם זוג טניסאים מבלגיה שהגיעו לרבע-גמר. בתחרות זו ניצחו הבריטים פרנק ריסלי וסידני סמית'. במשחק על האליפות הם ניצחו את האחים דוהרטי ב-5 מערכות. בכך הופסק רצף ניצחונות של האחים שנמשך משנת 1897.
חזרות (סדרת טלוויזיה ישראלית)
הסדרה מבוססת באופן חלקי על הרקע להצגה "אחד + אחת", שהועלתה בתיאטרון גשר במאי 2010, בבימויו של יבגני אריה. קולר שיחקה ביחד עם ארז דריגס בהצגה שכתבו השניים, והתבססה על חייהם כזוג לשעבר. ההצגה מתארת שנה בחייו של זוג מכניסתם לדירה משותפת ועד פרידתם.
יחסי אזרבייג'ן–סין
סקירה כללית
בשנת 1999 קיימו שני הצדדים את הפגישה הראשונה של הוועדה לשיתוף פעולה כלכלי וסחר בין-ממשלתית סין-אזרבייג'ן והפגישה השישית התקיימה בשנת 2016.
2000–הווה
ב-2 ביוני 2021, בשיחת טלפון, בירך נשיא אזרבייג'ן אילהם אלייב את הנשיא שי ג'ינפינג ואיחל למפלגה הקומוניסטית הסינית במלאת 100 שנה להקמתה ב-1 ביולי 2021.
צופיות לבני הנעורים
זכויות יוצרים
ארגון הצופים של בריטניה היה הבעלים החוקיים של זכויות היוצרים של הספר בבריטניה, עד ל-31 בדצמבר 2011, כאשר זכויות היוצרים פגו בסוף שנת ה-70 לאחר מות מחבר הספר, ב-8 בינואר 1941. הספר נמצע כעת ברשות הציבור. עד אז, על מנת להעתיק את הספר היה צורך באישור רשמי של צופי בריטניה, למעט זכויות יוצרים חריגות במדינות ספציפיות, כמו שימוש הוגן.
געז
שמות עצם
לשמות העצם בגעז שני מינים דקדוקיים, זכר ונקבה. צורת הנקבה נוצרת על ידי הוספת הסיומת "-ת" לצורה הזכר. לשם העצם בגעז שתי צורות מספר: יחיד ורבים. צורת הרבים (לשני המינים) נוצרת על ידי הוספת הסיומת "-ָת" בסוף המילה ("עָמֵת" - שנה, "עָמַתָת" - שנים), או על ידי ריבוי פנימי ("לֶבֶּס" - בגד, "אַלְבָּס" - בגדים).
דוגמה
א) בֵקֵדָמִי גֵבְּרֵה אְגְזִיאָבְּחֶר סֵמָיֵה ווֹ-מְדְרֵ ב) ווֹ-מְדְרְס אִי-תָסְתֵרְאִי ווֹאִי-כוֹנֵת דְלוּתֵ ווֹ-צְלְמֵת מֵלְעְלְתֵה קֵלָי; ווֹ-מֵנְפֵסֵה אְגְזִיאָבְּחֶר יְצֶלְלְ מֵלְעְלְתֵה מָיִי
כפר רפאל
כפר רפאל הממוקם במבואות באר שבע הוא קהילת מרפא, שבה חיים ועובדים יחדיו מבוגרים מעל גיל שמונה-עשרה בעלי מוגבלות שכלית התפתחותית, משפחות אומנות וילדיהן ומתנדבים צעירים מישראל ומחוצה לה. הכפר הוקם ומוחזק על ידי עמותה ציבורית.
היסטוריה
בתחילת שנות השבעים, התכנסה קבוצת הורים לילדים בעלי צרכים מיוחדים. ילדים אלה שהו מאז 1969 במעון האנתרופוסופי לחינוך מרפא "בית-אליהו" בבאר שבע. בהשראת מנהלת המעון רות מוזימן ומייסדיו, חוה ומיכאל לוי, החלו ההורים לחשוב על עתיד ילדיהם כשיתבגרו.
רק בשנת 1978, לאחר שבע שנות חיפוש, ובעזרת משרד הרווחה, אותר המקום שהוקם בו הכפר: שטח בבאר שבע, שהיה שומם ומדברי. בשנת 1979, באמצעות קרן היסוד, התקבלה תרומה משמעותית, ירושת אישה יהודייה מהולנד, הנרייטה פולק, שאיבדה את כל משפחתה בשואה. תרומה זו אפשרה להתחיל בהקמת הכפר. ביום ה-4.4.1979 הונחה אבן הפינה לבניינים הראשונים, בהשתתפות ידידים רבים ונציגי רשויות שלטוניות. במקביל החלה הכנת השטח למטעים וגן ירק בעיבוד ביולוגי - דינמי.
עבודה
במשך היום, עובדים החברים במגוון בתי מלאכה: נוי, מכבסה, מאפיה, אריגה, עיבוד מזון, מחזור נייר, נרות שעווה, בישול, מטעים וגן ירק אורגני ביו - דינמי. בתי המלאכה מותאמים למגבלות החברים וליכולותיהם, ומאפשרים להם למידה, התפתחות, סיפוק ועניין.
התנדבות בכפר
לכפר רפאל מגיעים כל שנה כשלושים מתנדבים צעירים וצעירות לשנת שירות, שירות לאומי, עבודה מועדפת וכן מתנדבים מחוץ לישראל. המתנדבים משתלבים בחיי הקהילה ובעבודה בבתים, מלווים את החברים ומעשירים את חייהם יחד עם הורי הבית ושאר אנשי הצוות. הם משתלבים גם בעבודה בבתי המלאכה. בכפר, המתנדבים מוזמנים לתרום מכישוריהם הייחודיים להעשרת חיי התרבות בכפר וההווי החברתי.
יהדות רוסיה
תקופת הצאר אלכסנדר השני
לאחר מותו של הצאר ניקולאי הראשון ועלייתו של אלכסנדר השני חל שיפור במצבם של היהודים. כבר בהמלכתו של הצאר החדש בשנת 1855 בוטלו תקנות הגיוס ליהודים, אשר קיבלו הסדרי שירות בצבא כמו יתר האזרחים. לסוחרים בעלי רכוש, אקדמאים, בעלי מלאכה מאומנים, בוגרי בתי ספר מקצועיים וחיילים משוחררים ניתנה הרשות להתיישב בכל מקום ברחבי רוסיה, ויהודים מסוימים היו יכולים אף להיות פקידים בשירות הממשלה, עורכי דין ושופטים. שכבת בעלי ההון היהודים הגיעה עד מהרה לידי משקל ניכר בכלכלה הרוסית: בנקאים וקבלנים לבניית מסילות ברזל, סוחרי יבוא ויצוא וספקי צבא יהודיים החלו לקבל מעמד נכבד. בנוסף למפעלי המלאכה והתעשייה הזעירה שהתרבו מאוד ב"תחום המושב", התרבו התעשיינים היהודים שהקימו מפעלים חשובים וגדולים מחוץ לגבולות "תחום המושב". יהודים שהשתתפו בהקמת מפעלים חדשים ובעלי מלאכה הורשו לעזוב את "תחום המושב" ולשבת בתוך רוסיה.
תקופת הצאר אלכסנדר השלישי
במחצית השנייה של המאה ה-19 החלו להתפרסם חיבורים אנטישמיים מזויפים ברוסיה המתייחסים לקנוניה של אגודת הסתרים "זקני ציון" היהודית להשתלט על העולם. ביוזמת המשטרה החשאית הרוסית אוגדו 24 חיבורים כאלה לספר שהתפרסם לראשונה בשנת 1903 בשם הפרוטוקולים של זקני ציון שהפך למסמך האנטישמי הנפוץ והמשפיע ביותר בעולם.
היהודים ברוסיה היום
בינואר 2016 קרא נשיא רוסיה, ולדימיר פוטין, ליהודים הסובלים מאנטישמיות באירופה להגר לרוסיה במהלך פגישה עם חברים בקונגרס היהודי-אירופי.
לאה מיכלסון
לאה מיכלסון (28 במאי 1921 – 11 ביולי 2018) הייתה פסלת, ציירת ומשוררת ישראלית. פסלה המפורסם "זעקה אילמת" מוצב ב"יד ושם" בירושלים.
שנגחאי איירליינס
תולדות החברה
בשנת 2002 הונפקה החברה בבורסה של שנגחאי. בדצמבר 2007 הצטרפה החברה לברית חברות התעופה סטאר אלייאנס.
חוג הסרטן
הקפת כדור הארץ
על פי כללי הפדרציה הבינלאומית לאווירונאוטיקה (FAI) על מנת שטיסה תוגדר כטיסה מסביב לעולם לצורך בדיקת שיא עולמי של מהירות הקפת כדור הארץ, על הטייס לעבור מרחק השווה לפחות לאורכו של חוג הסרטן, עליו לחצות את כל קווי האורך ולהמריא ולנחות מאותו שדה תעופה. מרחק זה הוא 36,787.559 ק"מ (לצורכי הפשטה נקבע שהמרחק הוא 37,000 ק"מ).
סינתזה (כימיה)
סינתזה אסימטרית מזורזת
סינתזה אסימטרית מזורזת היא תגובה כימית סטריאוסלקטיבית, אשר התגלתה על ידי ויליאם נולס בשנת 1968. נולס הראה שיש ביכולתם של זרזים כיראליים מסוימים להעביר את תכונת הכיראליות לתוצר. התגובה הסטריאוסלקטיבית שאותה שיפר נולס הייתה תגובת הידרוגנציה. פיתוח נוסף בתחום זה חל בשנות ה-80 של המאה ה-20, עת קרל שארפלס יישם את הזירוז הכיראלי גם עבור תגובת אפוקסידציה, וריוג'י נויורי גילה זרז כיראלי מסוים, שנמצא יעיל ושימושי עבור מגוון רחב של סינתזות אסימטריות מזורזות. שלושתם יחד זכו בפרס נובל לכימיה בשנת 2001, על תגליות אלו. סינתזה אסימטרית מזורזת משמשת כיום במגוון תהליכים תעשייתיים: ייצור תרופות, תעשיית כימיקלים לחקלאות, חומרי טעם וריח, ועוד.